CELEX: C2006/212/63
Language: da
Date: 2006-09-02 00:00:00
Title: Sag T-182/06: Sag anlagt den 12. juli 2006 — Kongeriget Nederlandene mod Kommissionen for De Europæiske Fællesskaber

2.9.2006   
            
            
               DA
            
            
               Den Europæiske Unions Tidende
            
            
               C 212/35
            
         Sag anlagt den 12. juli 2006 — Kongeriget Nederlandene mod Kommissionen for De Europæiske Fællesskaber
   (Sag T-182/06)
   (2006/C 212/63)
   Processprog: nederlandsk
   Parter
   
      Sagsøger: Kongeriget Nederlandene (ved H.G. Sevenster og D.J.M. de Grave, som befuldmægtigede)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning 2006/372/EF af 3. maj 2006 om udkast til nationale bestemmelser om grænseværdier for dieseldrevne køretøjers partikelemission, som Kongeriget Nederlandene har givet meddelelse om i henhold til EF-traktatens artikel 95, stk. 5, annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren gav i overensstemmelse med artikel 95, stk. 5, EF, Kommissionen meddelelse om, at den havde til hensigt, ved fravigelse af direktiv 98/69/EF (1), at vedtage nationale bestemmelser om grænseværdier for dieseldrevne køretøjers partikelemission. De bestemmelser, der blev givet meddelelse om, fastsætter en grænseværdi på 5 mg/km for partikelemissioner for så vidt angår nye køretøjer, personbiler og erhvervskøretøjer med dieselmotor, fra den 1. januar 2007. Den i direktiv 98/69 aktuelt fastsatte grænseværdi er på 25 mg/km. Henset til de særlige problemer i Nederlandene med hensyn til luftkvalitet, fandt den nederlandske regering det nødvendigt at fastsætte strengere normer. Kommissionen afviste udkastet til de nationale bestemmelser i den anfægtede beslutning 2006/372/EF (2).
   Til støtte for søgsmålet har sagsøgeren for det første gjort gældende, at bedømmelseskriterierne i artikel 95, stk. 5, EF, er tilsidesat, da Kommissionen har fastslået, at Nederlandene ikke har godtgjort, at der forelå et særligt problem med hensyn til luftkvalitet, nærmere bestemt set i forhold til forpligtelserne i direktiv 99/30 (3).
   For det andet har sagsøgeren gjort gældende, at Kommissionen har tilsidesat sin pligt til at udvise omhu samt begrundelsespligten i henhold til artikel 253 EF, for så vidt som den, uden på dette punkt at begrunde beslutningen, ikke har undersøgt de seneste oplysninger af relevans for sagen, som Nederlandene fremsendte forud for vedtagelsen af beslutningen, og inden for fristen.
   For det tredje har sagsøgeren gjort gældende, at traktaten er tilsidesat, for så vidt som Kommissionen, idet den gennemgik alternative foranstaltninger i overensstemmelse med artikel 95, stk. 6, EF, ikke har lagt det særlige formål med den nationale bestemmelse, som anmodningen om godkendelse vedrørte, til grund.
   Dernæst har sagsøgeren gjort gældende, at begrundelsespligten i artikel 253 EF er tilsidesat i forbindelse med gennemgangen af betingelserne i artikel 95, stk. 6, EF.
   Endelig har sagsøgeren gjort gældende, at artikel 95, stk. 5 og 6, EF, samt begrundelsespligten i artikel 253 EF er tilsidesat, da Kommissionen, idet den gennemgik den nederlandske regerings anmodning, har fastslået, at den internationale sammenhæng i de planlagte bestemmelser skulle tages i betragtning.
   
      (1)  Europa-Parlamentets og Rådets direktiv 98/69/EF af 13.10.1998 om foranstaltninger mod luftforurening forårsaget af emissioner fra motorkøretøjer og om ændring af Rådets direktiv 70/220/EØF (EFT L 350, s. 1).
   
      (2)  2006/372/EF: Kommissionens beslutning af 3.5.2006 om udkast til nationale bestemmelser om grænseværdier for dieseldrevne køretøjers partikelemission, som Kongeriget Nederlandene har givet meddelelse om i henhold til EF-traktatens artikel 95, stk. 5 (meddelt under nummer K(2006) 1791) (EUT L 142, s. 16).
   
      (3)  Rådets direktiv 1999/30 af 22.4.1999 om luftkvalitetsgrænseværdier for svovldioxid, nitrogendioxid og nitrogenoxider, partikler og bly i luften (EFT L 163, s. 41).